OpenAI

Ang OpenAI ay isang organisasyong Amerikano na nananaliksik ng artificial intelligence (AI, artipisyal na intelihensiya) na itinatag noong Disyembre 2015 kung saan nakahimpil sa San Francisco. Ang misyon nito ay bumuo ng "ligtas at kapaki-pakinabang" na artipisyal na pangkalahatang katalinuhan, na tinutukoy nito bilang "mga sistemang lubos na nagsasarili na higit na nakahihigit sa mga tao sa pinakamahalagang gawain sa ekonomiya". Bilang isang nangungunang organisasyon sa patuloy na pag-usbong ng AI,  nakabuo ang OpenAI ng ilang malalaking modelo ng wika, mga masulong na modelo ng pagbuo ng imahe, at dati, naglabas ng mga open-source na modelo. Nakredito ang paglabas nito ng ChatGPT sa pagpapasigla ng malawakang interes sa AI.

Ang organisasyon ay binubuo ng di-pangkalakalan na OpenAI, Inc. na nakarehistro sa Delaware at ang kompanyang pampadala kita na subsidiyaryo nito na OpenAI Global, LLC. Pag-aari ng Microsoft ang humigit-kumulang 49% ng ekwidad ng OpenAI, na namuhunan ng $13 bilyon. Nagbibigay din ito ng mga mapagkukunan pang-kompyut sa OpenAI sa pamamagitan ng platapormang cloud na Microsoft Azure.

Noong 2023 at 2024, naharap ang OpenAI ng maraming demanda para sa di-umano'y paglabag sa karapatang-ari laban sa mga may-akda at kumpanya ng midya na ang gawa ay ginamit upang sanayin ang ilan sa mga produkto ng OpenAI. Noong Nobyembre 2023, inalis ng lupon ng OpenAI si Sam Altman bilang CEO kung saan  binanggit ang kawalan ng tiwala sa kanya, at pagkatapos ay ibinalik siya pagkaraan ng limang araw pagkatapos ng mga negosasyon na nagresulta sa isang muling itinayong lupon. Mula noon, idinagdag ng lupon ng OpenAI ang dating Kalihim ng Tesorerya ng Estados Unidos na si Lawrence Summers, dating pinuno ng Pambansang Ahensiya ng Seguridad na si Paul Nakasone, at isang upuan na hindi bumoto para sa Microsoft.

Mga sanggunian

Kategorya:Intelihensiyang artipisyal